بوبی لی جنٹری

بوبی لی جنٹری ( جولائی 27، 1942 )ایک امریکی گلوکارہ ہیں۔ وہ پہلی امریکی گلوکارہ ہیں جنہوں نے خود اپنے گانوں کو ترتیب دیا۔

بوبی لی جنٹری  نے 1967 میں  گانے اوڈ ٹو بلی جو(Ode to Billie Joe) کے ساتھ بین الاقوامی شہرت حاصل کی ۔ ان کے گانے  نے بل بورڈ چارٹ پر پہلے نمبر پر چار ہفتے گزارے اور 1967 کے بل بورڈ سال کے آخر کے چارٹ میں تیسرے نمبر پر رہا۔ انھوں نے 1968 میں بہترین نئی فنکارہ  اور بہترین گلوکارہ کا گریمی ایوارڈ حاصل کیا۔ 

ان کے البم فینسی نے انہیں بہترین خواتین گلوکارہ پرفارمنس کے لیے گریمی نامزدگی دلائی۔ اپنے پہلے البم کے بعد انھوں نے لاس ویگاس میں مختلف موسیقی تقریبات کا کامیاب انعقاد کیا۔ 1970 کی دہائی کے آخر میں بوبی جنٹری نے موسیقی اور کارکردگی کا مظاہرہ کرنے میں اپنی دلچسپی کھو دی اور کچھ عرصے بعد  وہ میوزک انڈسٹری سے کنارہ کش ہوگئیں۔

ابتدائی زندگی 
بوبی 27 جولائی 1942 کو روبی لی  اور رابرٹ ہیریسن سٹریٹر کے گھر پیدا ہوئیں۔ ان کے والدین چِکاسا کاؤنٹی مسیسیپی میں ووڈ لینڈ کے قریب رابرٹا لی سٹریٹ میں رہائش پزیر تھے ۔ان کی پیدائش کے فوراً بعد ان کے والدین کی طلاق ہوگئی اور ان کی والدہ کیلیفورنیا چلی گئیں۔ بوبی کی پرورش ان کے دادا دادی نے مسیسیپی کے چکساو کاؤنٹی کے ایک فارم پر کی۔ ان کی دادی نے ان کے لئے پڑوسی کے پیانو کو حاصل کرنے کے لئے اپنی  دودھ دینے  والی گائے کا سودا کیا، اس طرح سات سال کی عمر میں بوبی نے اپنا پہلا گانا گایا۔ بوبی اپنے والد کے ساتھ گرین ووڈ مسیسیپی میں کچھ سالوں تک مقیم رہیں اور وہیں انھوں نے  گٹار  بجانا سیکھا۔

تیرہ سال کی عمر میں وہ  اپنی  والدہ  کے ساتھ رہنے کے لیے پام اسپرنگس، کیلیفورنیا چلی گئیں۔ انہوں نے مختصر وقت کے لیے روبی اور بوبی میئرز کی جوڑی کے طور پر بھی کام کیا۔ بوبی نے اپنے اسٹیج کا نام 1952 کی فلم روبی گینٹری سے متاثر ہوکر رکھا تھا جسے اس نے ٹیلی ویژن پر دیکھا تھا۔ فلم میں روبی (جینیفر جونز نے ادا کیا) بیک ووڈس کی ایک غریب لیکن خوبصورت لڑکی تھی جس نے ٹاؤن ٹائیکون سے شادی کی تھی۔ ہائی اسکول سے فارغ التحصیل ہونے کے بعدوہ  لاس اینجلس چلی گئیں جہاں انھوں نے مختف ملازمتوں کے ساتھ معاشی کفالت کی،  کبھی کبھار نائٹ کلبوں اور کنٹری کلبوں میں پرفارم کیا۔ انھوں نے ایک فیشن ماڈل کے طور پر  بھی کچھ عرصہ کام کیا۔

حوالہ جات 
1942ء کی پیدائشیں
بیسویں صدی کی امریکی گلوکارائیں
چکاسا کاؤنٹی، مسیسپی کی شخصیات
اکیسویں صدی کی امریکی خواتین گٹار نواز
یونیورسٹی آف کیلیفورنیا، لاس اینجلس کے فضلا
اکیسویں صدی کی امریکی گلوکارائیں
گریمی ایوارڈ فاتحین
بیسویں صدی کی امریکی خواتین گٹار نواز
بیسویں صدی کی خواتین نغمہ ساز
اکیسویں صدی کی خواتین نغمہ ساز
ویکی ڈیٹا سے مطابقت رکھنے والی مختصر تفصیل
Short description is different from Wikidata